দেশের নতুন মুখ্য নির্বাচনী আধিকারিক জ্ঞানেশ কুমার

নয়াদিল্লি: দেশের নতুন মুখ্য নির্বাচনী আধিকারিক জ্ঞানেশ কুমার (Gyanesh Kumar New Chief Election Commissioner)। সোমবার বৈঠকে বসেছিল মুখ্য নির্বাচন আধিকারিক বাছাই কমিটি।বৈঠকেই জ্ঞানেশ কুমারের নামে সিলমোহর দেওয়া হয়েছে। সার্চ প্যানেল ৪৮০ জন প্রার্থীর তালিকা থেকে ওই পদের জন্য পাঁচটি নাম পাঠায় সেখান থেকেই চূড়ান্তভাবে বেছে নেওয়া হয় জ্ঞানেশ কুমারের নাম।

মঙ্গলবার দেশের নতুন মুখ্য নির্বাচনী আধিকারিক হিসেবে রাজীব কুমারের মেয়াদ শেষ হচ্ছে। তার উত্তরসূরি বাছতে সোমবার বৈঠকে বসেছিল মুখ্য নির্বাচন আধিকারিক বাছাই কমিটি। বৈঠকে জ্ঞানেশ কুমারকেই এই পদের জন্য বেছে নেওয়া হল। এদিনের বৈঠকে ছিলেন প্রধানমন্ত্রী নরেন্দ্র মোদি (Narendra Modi), কেন্দ্রীয় স্বরাষ্ট্রমন্ত্রী অমিত শাহ (Amit Shah), কেন্দ্রীয় আইনমন্ত্রী অর্জুন মেঘওয়াল, বিরোধী দলনেতা রাহুল গান্ধী (Rahul Gandhi)। সার্চ প্যানেল ৪৮০ জন প্রার্থীর তালিকা থেকে ওই পদের জন্য পাঁচটি নাম পাঠায়। সেখান থেকেই বেছে নেওয়া হয় জ্ঞানেশ কুমারকে। সূত্রের দাবি, শুরু থেকেই জ্ঞানেশের দিকে পাল্লা ভারী ছিল। আগামী বুধবার ১৯ ফেব্রুয়ারি থেকে এই পদের দায়িত্ব সামলাবেন তিনি। এর আগে তিনি কেন্দ্রীয় সরকারের বিভিন্ন মন্ত্রকের দায়িত্ব সামলেছেন। এই পদে তিনি ২০২৯ সাল পর্যন্ত থাকবেন।১৯৮৮ ব্যাচের কেরল ক্যাডারের আইএএস অফিসার জ্ঞানেশ। ২০১৯ সালের অগস্টে ৩৭০ ধারা নিয়ে যে সিদ্ধান্ত সরকারের তরফে নেওয়া হয়, তাতে তাঁর গুরুত্বপূর্ণ ভূমিকা ছিল।

আরও পড়ুন: মার্কিন অনুদানে ‘দুর্নীতি’র দুর্গন্ধ পাচ্ছে বিজেপি!

নির্বাচন কমিশনার নিয়োগ আইন বৈধতা নিয়ে মামলা চলছে সুপ্রিম কোর্টে। যেহেতু শীর্ষ আদালতে এই সংক্রান্ত বিষয় মামলা চলছে তাই মুখ্য নির্বাচন কমিশনার বাছাই নিয়ে আপত্তি জানিয়েছিল কংগ্রেস। যদিও এদিন প্রধানমন্ত্রী নরেন্দ্র মোদি এবং কেন্দ্রীয় স্বরাষ্ট্রমন্ত্রী অমিত শাহের সঙ্গে পরবর্তী মুখ্য নির্বাচন কমিশনার নিয়োগের বিষয়ে বৈঠকে করেন লোকসভার বিরোধী দলনেতা তথা কংগ্রেস নেতা রাহুল গান্ধী। এরপরই নতুন মুখ্য নির্বাচন কমিশনারের নাম ঘোষণা করল কমিটি।

অন্য খবর দেখুন